**Kultūros ir švietimo skyriaus ataskaita už 2023 metus**

**(švietimo dalis)**

 Savivaldybės administracijos Kultūros ir švietimo skyrius 2023 metais įgyvendino valstybinę švietimo politiką, organizavo ir prižiūrėjo pavaldžių švietimo įstaigų vykdomą ikimokyklinį ir priešmokyklinį vaikų ugdymą, pradinį, pagrindinį ir vidurinį ugdymą, specialųjį ugdymą, vaikų ir suaugusiųjų švietimą bei vaikų užimtumą.

 Kultūros ir švietimo skyriaus specialistai stebėjo, tyrė ir vertino rajono švietimo būklę analizuodami, kaip tenkinami vaikų ir suaugusiųjų asmenų švietimo poreikiai savivaldybės teritorijoje, pavaldžiose mokyklose ir įstaigose, koordinavo pavaldžių mokyklų veiklą, konsultavo mokyklų vadovus ir mokytojus, mokyklų bendruomenes ugdymo proceso organizavimo ir ugdymo turinio įgyvendinimo ir kitais klausimais.

 Kultūros ir švietimo skyrius inicijavo ir rengė būtinus ir tikslingus rajono Savivaldybės tarybos sprendimų projektus švietimo politikos klausimais, organizavo ir prižiūrėjo jų įgyvendinimą.

**Švietimo įstaigų statistika**

|  |  |  |  |  |
| --- | --- | --- | --- | --- |
| Rodikliai | 2019-2022 m. m. | 2020 – 2021 m. m. | 2021 – 2022 m. m. | 2022 – 2023 m. m. |
| Švietimo įstaigų ir paslaugų gavėjų skaičius | Gimnazijos | 3 – 724 mok. | 3 – 707 mok. | 3 – 696 mok. | 3 - 708 |
| Pagrindinės mokyklos | 3 – 145 mok. | 1 – 60 mok. | 1 – 64 mok. | 0 |
| Progimnazijos | 1 – 366 mok. | 1 – 383 mok. | 1 – 372 mok. | 1 – 382 mok. |
| Kijėlių SUC | 1 – 23 mok. | 1 – 18 mok. | 1 – 18 mok. | 1 – 22 mok. |
| Pradinė mokykla | 1 – 336 mok. | 1 – 322 mok. | 1 – 306 mok. | 1 – 339 mok. |
| Mokyklų skyriai | 1 – 21 mok. | 2 – 60 mok. | 2 – 61 mok. | 3 – 93 mok. |
| Vaikų lopšeliai-darželiai | 2 – 361 vaikas | 2 – 349 vaikai | 2 – 343 vaikai | 2 – 347 vaikai |
| Vaikų darželių skyriai | 4 – 91 vaikas | 4 – 102 vaikai | 4 – 104 vaikai | 4 – 104 vaikai |
| Neformaliojo švietimo įstaigos | 2 – 498 mok. | 2 – 537 mok. | 2 – 540 mok. | 2 – 533 mok. |
|  | Viešosios įstaigos | 1 – 10 mok. | 1– 13 mok. | 2 – 31 mok. | 2 – 40 mok. |

2023 m. švietimo įstaigų reorganizacija arba likvidavimas nebuvo vykdomi.

**Mokinių skaičiaus 1 – 12 klasėse pokytis**

2023 m. lyginant su 2022 m. mokinių skaičius 1 – 12 klasėse pirmą kartą per 5 metus padidėjo. Mokinių skaičius padidėjo 17. Tai sudaro 1,1 proc.

 Ikimokyklinis ir priešmokyklinis ugdymas buvo teiktas Molėtų „Saulutės“ vaikų lopšelyje-darželyje, Molėtų „Vyturėlio“ vaikų lopšelyje-darželyje bei 4 jo kaimo skyriuose, 2 bendrojo ugdymo mokyklose, 2 mokyklų skyriuose, VšĮ „Kaimynystės namai“, VšĮ „Stipri šeima“. Bendrasis ugdymas buvo teiktas Molėtų pradinėje mokykloje, Molėtų progimnazijoje, Molėtų gimnazijoje, Molėtų r. Alantos gimnazijoje, Molėtų r. Giedraičių Antano Jaroševičiaus gimnazijoje ir Molėtų r. Kijėlių specialiojo ugdymo centre. Neformalusis ir formalųjį švietimą papildantis ugdymas buvo teikiamas Molėtų r. kūno kultūros ir sporto centre ir Molėtų menų mokykloje.

**Švietimo įstaigų finansavimas tūkst. eurų**

|  |  |  |  |  |
| --- | --- | --- | --- | --- |
| 2019 metai | 2020 metai | 2021 metai | 2022 metai | 2023 metai |
| Iš viso asignavimų | MK lėšos | Iš viso asignavimų | Mokymo lėšos | Iš viso asignavimų | Mokymo lėšos | Iš viso asignavimų | Mokymo lėšos | Iš viso asignavimų | Mokymo lėšos |
| 7355,6 | 3783,8 | 7731,3 | 3944 | 7977,4 | 4333,3 | 9708,7 | 5113,9 | 11004,2 | 5746,0 |

**Ugdomų 1-5 metų dalis/pokytis (proc.) lyginant su bendru to amžiaus vaikų skaičiumi**

|  |  |  |
| --- | --- | --- |
| 2020-2021 m. m.  | 2021-2022 m. m. | 2022-2023 m. m.  |
| 380 vaikai | 371 vaikai | 417 vaikai |
| 68,3 proc. (+7,9) | 79,1 proc. (+10,8) | 76,5 proc. (-2,6) |

 Šiek tiek sumažėjo ugdomų 1-5 metų vaikų dalis. Metų pokytis -2,6 proc**.** Nors tėvų poreikis ugdyti ikimokyklinio amžiaus vaikus tenkinamas, ikimokyklinio ugdymo prieinamumo didinimas dar aktualus.

 Buvo parengti administracijos direktoriaus įsakymų projektai dėl privalomo ikimokyklinio ugdymo skyrimo vaikams, augantiems socialinę riziką patiriančiose šeimose. 2023 m. trims vaikams buvo paskirtas privalomas ikimokyklinis ugdymas. Visi šie vaikai pavežami į ugdymo įstaigas.

**Ugdomų 6 metų vaikų dalis/pokytis (proc.) lyginant su bendru to amžiaus vaikų skaičiumi**

|  |  |  |
| --- | --- | --- |
| 2020-2021 m. m. | 2021-2022 m. m.  | 2022-2023 m. m. |
| 124 vaikai | 115 vaikų | 120 vaikų  |
| 78 proc. (-13 proc.) | 103 proc. (+25 proc.) | 100,9 proc. (+0,9 proc.) |

 Ugdomi visi 6 metų vaikai, savivaldybėje deklaravę gyvenamąją vietą, išskyrus tuos, kurie su tėvais išvykę gyventi į užsienį arba gyvena kitose savivaldybėse.

 Buvo parengti savivaldybės tarybos projektai dėl Molėtų rajono savivaldybės bendrojo ir ikimokyklinio ugdymo mokyklų priešmokyklinio ugdymo organizavimo modelių 2022–2023 mokslo metams patvirtinimo.

 Du skyriaus specialistai dalyvauja savivaldybės administracijos Vaiko gerovės komisijos veikloje: vienas jų yra minėtos komisijos sekretorius. Kaip ir kiekvienais metais ŠVIS buvo teikiami duomenys apie Vaiko gerovės komisijos veiklą, rengiama “Vaiko minimalios ir vidutinės priežiūros rodiklių ataskaita“.

**Mokinių nemokamas maitinimas**

 Buvo parengti savivaldybės tarybos sprendimų projektai ir savivaldybės administracijos direktoriaus įsakymas, susijęs su mokinių nemokamu maitinimu.

**Mokinių, gaunančių nemokamą maitinimą dalis/pokytis (proc.)**

|  |  |  |
| --- | --- | --- |
| 2021 m. | 2022 m. | 2023 m. |
| 593 mok. | 628 mok. | 603 mok. |
| 36,9 proc. (+4,5) | 39,3 proc. (+2,4) | 37,9 proc. (-1,4) |

 Mokinių, gaunančių nemokamą maitinimą, dalis sumažėjo 1,4 proc. Nuo 2020 m. rugsėjo 1 d. nemokamą maitinimą gauna visi pirmos klasės mokiniai ir vaikai, ugdomi pagal priešmokyklinio ugdymo programą, nepriklausomai nuo šeimos pajamų. Nuo 2021 m. rugsėjo 1 d. nemokamą maitinimą gauna ir visi antros klasės mokiniai, nepriklausomai nuo šeimos pajamų bei jau minėti visi pirmos klasės mokiniai ir vaikai, ugdomi pagal priešmokyklinio ugdymo programą, nepriklausomai nuo šeimos pajamų.

 **Lėšos, panaudotos nemokamam mokinių maitinimui**

|  |  |  |
| --- | --- | --- |
| Metai | Nemokamas maitinimas | Aprūpinimas mokinio reikmenimis |
| Skirtos lėšos, tūkst. Eur | Mokinių skaičius | Skirtos lėšos, tūkst. Eur | Mokinių skaičius |
| 2020 | 135422 | 532 | 24258 | 311 |
| 2021 | 166241 | 593 | 22160 | 295 |
| 2022 | 182505 | 628 | 28428 | 309 |
| 2023 | 116725 | 603 | 27930 | 285 |

 **Mokinių vežimas**

|  |  |  |
| --- | --- | --- |
| Metai | Pavežamų mokinių skaičius | Procentai |
| 2020 | 692 | 42,5 |
| 2021 | 649 | 43,2  |
| 2022 | 686 | 42,9 |
| 2023 | 680 | 42,7 |

 Mokyklų autobusai pritaikyti mokinių vežimo poreikiams tenkinti. Visuomeninio transporto maršrutai priderinti mokinių patogumui ir poreikiams. Pavežami visi mokiniai, kurie gyvena toliau kaip 3 km nuo mokyklos. Savivaldybė už savo lėšas, skirtas mokyklų tinklo sutvarkymui, nupirko ir Molėtų r. Alantos ir Molėtų r. Giedraičių Antano Jaroševičiaus gimnazijoms paskyrė du 16 vietų elektrinius autobusus.

 Buvo parengti Kultūros ir švietimo skyriaus vedėjo įsakymai dėl mokyklinių autobusų važiavimo grafikų ir maršrutų 2023-2024 mokslo metais suderinimo, vykdytas įsakymų įgyvendinimas bei priežiūra.

**Specialiosios pagalbos organizavimas bendrojo ugdymo mokyklose**

|  |  |  |
| --- | --- | --- |
| Metai | Spec. ugdymosi poreikių turinčių mokinių skaičius | Procentas nuo bendro mokinių skaičiaus |
| 2020 | 404 | 19,5 |
| 2021 | 327 | 21,8 |
| 2022 | 322 | 21 |
| 2023 | 401 | 25,2 |

**Bendrosiose klasėse besimokančių mokinių, turinčių specialiųjų ugdymosi poreikių, skaičius pagal lygius**

|  |  |  |  |
| --- | --- | --- | --- |
| Specialiųjų ugdymosi poreikių lygiai | 2021-2022 m. m. | 2022-2023 m. m. | 2023-2024 m. m. |
| I - nedideli | 78 | 76 | 84 |
| II - vidutiniai | 219 | 211 | 234 |
| III - dideli | 29 | 33 | 57 |
| IV – labai dideli | 1 | 2 | 5 |

Specialiosios pedagoginės - psichologinės pagalbos teikimas, didinant specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymosi veiksmingumą, padedant jiems įveikti socialinę atskirtį, gebėjimą gyventi ir mokytis buvo teikiama Molėtų švietimo pagalbos tarnybos ir ugdymo įstaigose dirbančių švietimo pagalbos specialistų.

 Mokyklose dirbantys švietimo pagalbos specialistai nepajėgia teikti švietimo pagalbos visiems mokiniams, kuriems to reikia. Vykdant projektą „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“, buvo įdarbinta 10 švietimo pagalbos specialistų, tačiau 2023 m. rudenį projektas baigėsi ir iškilo būtinybė išlaikyti teikiamų paslaugų skaičių jau Savivaldybės lėšomis.

 **Švietimo pagalbos teikimas ugdymo įstaigose**

|  |  |  |
| --- | --- | --- |
| Mokslo metai | Švietimo pagalbą gaunančių mokinių, kuriems ši pagalba nustatyta, skaičius | Švietimo pagalbą gaunančių mokinių dalis nuo mokinių, kuriems ši pagalba nustatyta |
| 2021-2022 | 384 | 59,6 |
| 2022-2023 | 397 | 91,3 |
| 2023-2024 | 465 | 89,3 |

**Švietimo pagalbos specialistai ugdymo įstaigose**

|  |  |
| --- | --- |
| Mokslo metai | Pagalbos specialistai (etatai) |
| Specialieji pedagogai | Logopedai | Psichologai | Socialiniai pedagogai | Gydomosios kūno kultūros mokytojas /kineziterapeutas | Mokytojo padėjėjai |
| 2020–2021 | 6,69 | 7,19 | 3,23 | 3,8 | 0,33 | 22,41 |
| 2021–2022 | 6,69 | 6,66 | 2,95 | 3,8 | 0,42 | 24,91 |
| 2022-2023 | 6,58 | 5,75 | 2,25 | 5,0 | 0,42 | 23,6 |
| 2023-2024 | 8,6 | 7,25 | 3,7 | 5,0 | 0,42 | 40,95 |

 Projekto „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“ laikotarpiu (2021 m. kovas - 2023 m. rugpjūtis) savivaldybės mokyklose ir Molėtų švietimo pagalbos tarnybos mobilioje komandoje dirbo 3 psichologai, 4 logopedai, 2 specialieji pedagogai, 1 socialinis pedagogas

 Nuo 2023 m. rugsėjo mėnesio, sudarius Sutartį su ŠMSM, pradėtas vykdyti projektas „Visiškos įtraukties modelio įgyvendinimas Molėtų pradinėje mokykloje“, kuris tęsis iki 2026 m. Projekto tikslas - didinti įvairių ugdymosi poreikių turinčių mokinių įtrauktį į bendrojo ugdymo klases. Sudaryti 1 atvirąją klasę, išbandant visiškos įtraukties modelį Molėtų rajono savivaldybės Molėtų pradinėje mokykloje.

**Neformalusis mokinių švietimas**

 2023 metais neformaliajame ugdyme dalyvavo 1102 mokiniai (73,4 proc.). Mokyklose būrelius lankė 760 mokinių (50,6 proc.), Molėtų menų mokykloje ir Molėtų r. Kūno kultūros ir sporto centre ugdėsi 533 mokiniai (35,5 proc.), Neformaliojo vaikų švietimo programas lankė 443 (29,5 proc.) rajono mokiniai. Buvo vykdoma 30 Neformaliojo vaikų švietimo programų. Jų finansavimui buvo gauta 75400 Eur.

 Buvo parengti savivaldybės administracijos direktoriaus įsakymų projektai susiję su vaikų vasaros stovyklų programų konkursu: konkurso skelbimu, lėšų paskirstymu vaikų stovyklų programų įgyvendinimui. Taip pat buvo parengti įsakymų projektai, susiję su Neformaliuoju vaikų švietimu: dėl NVŠ programų, atitinkančių reikalavimus sąrašo tvirtinimo, dėl lėšų programų vykdymui skyrimo.

**Vaikų vasaros poilsio organizavimas**

|  |  |  |  |  |  |
| --- | --- | --- | --- | --- | --- |
|  | **2019 m.** | **2020 m.** | **2021 m.** | **2022 m.** | **2023 m.** |
| Iš savivaldybės biudžeto skirtos lėšos vaikų vasaros poilsio stovykloms eurais | 18000,0 | 22433,0 | 14998,0 | 18000,0 | 22181,0 |
| Vaikų vasaros poilsio stovyklų skaičius | 20 | 14 | 16 | 15 | 17 |
| Stovyklose dalyvavusių vaikų skaičius | 405 | 353 | 406 | 428 | 366 |
| Stovyklose dalyvavusių vaikų iš socialiai remtinų šeimų, skaičius | 214 | 127 | 145 | 176 | 141 |

 2023 metais nesimokė 44 vaikai iki 16 metų, Molėtų rajono savivaldybėje deklaravę gyvenamąją vietą. Visų jų nesimokymo priežastys – išvykimas iš šalies. Ketvirtus metus iš eilės mažėja išvykusiųjų į užsienį 6-16 metų mokinių dalis.

**Pagal privalomojo ugdymo programas nesimokančių 6-16 metų vaikų dalis/pokytis  (proc.)**

|  |  |  |  |
| --- | --- | --- | --- |
| 2019-2020 m. m. | 2020-2021 m. m. | 2021-2022 m. m.  | 2022-2023 m. m. |
| 66 mok. (išvykę į užsienį) | 60 mok. (išvykę į užsienį) | 47 mok. (išvykę į užsienį) | 44 mok. (išvykę į užsienį) |
| 4,6 proc. (-0,1) | 3,7 proc. (-0,9) | 3,4 proc. (-0,3) | 3,3 proc. (-0,1) |

**Mokinių mokymosi pasiekimai**

 2023 m. brandos egzaminų sesija buvo organizuota 104 rajono bendrojo ugdymo mokyklų ir Aukštaitijos profesinio rengimo centro abiturientams, eksternams bei buvusiems mokiniams. Lietuvių kalbos (gimtosios) pagrindinio ugdymo pasiekimų patikrinimas organizuotas , matematikos pagrindinio ugdymo pasiekimų patikrinimas - 112 dešimtų ir II gimnazijinių klasių mokinių.

 Koordinuojant ir organizuojant brandos egzaminų pagrindinę ir pakartotinę sesijas buvo laiku parengti Savivaldybės administracijos direktoriaus įsakymai bei Savivaldybės administracijos kultūros ir švietimo skyriaus vedėjo įsakymų projektai. Buvo vykdoma ugdymo pasiekimų patikrinimo organizavimo ir vykdymo priežiūra. Pagrindinė bei pakartotinė brandos egzaminų sesijos, pagrindinio ugdymo pasiekimų patikrinimas, nacionalinio mokinių pasiekimų patikrinimas praėjo sklandžiai ir be pažeidimų.

 Pagal pasirinktus mokomųjų dalykų egzaminus 2023 m. mūsų rajono savivaldybės abiturientams geriausiai sekėsi laikyti biologijos (egzamino rezultatų vidurkis savivaldybėje 69,9, šalyje - 49,14); anglų kalbos (vidurkis savivaldybėje 68,45, šalyje – 63,47); informacinių technologijų (vidurkis savivaldybėje 65,55 šalyje – 40,24) valstybinius brandos egzaminus. Pažymėtina, kad šių dalykų 86-100 balų įvertinimus gavusių mokinių dalis yra ženkliai didesnė nei vidutiniškai šalyje. Biologijos - 45,17 proc., kai šalyje 11,42 proc., anglų kalbos – 35,23, kai šalyje 26,53, informacinių technologijų – 36,36, kai šalyje 14,29. Nudžiugino ir gausus „šimtukų derlius“. Anglų kalbos valstybinio brandos egzamino aukščiausią įvertinimą gavo 6 abiturientai, informacinių technologijų – 2 abiturientai, biologijos – 1 abiturientas. Pažymėtina, kad šiuos egzaminus išlaikė visi abiturientai.

 Matematikos valstybinio brandos egzamino neišlaikiusiųjų dalis šiemet du su puse karto mažesnė nei praeitais metais. Ji sudaro 15,38 proc. ir beveik atitinka šalies vidurkį. Nudžiugino trys abiturientai, kurių darbai buvo įvertinti 100 balų. Lyginant su praeitais metais, abiturientų, gavusių matematikos valstybinio brandos egzamino įvertinimus 86-100 balų, dalis padidėjo nuo 1,41 iki 6,41 proc. Matematikos rezultato vidurkis beveik atitiko šalies vidurkį.

 Lietuvių kalbos ir literatūros valstybinio brandos egzamino neišlaikiusiųjų dalis mūsų rajono savivaldybėje sudaro 13,33 proc., o šalyje-7,07. Egzamino rezultatų vidurkis savivaldybėje 42,53, šalyje - 49,02. Tačiau 2 mokiniai gavo 100 balų įvertinimus.

 Geografijos, istorijos, chemijos, rusų kalbos valstybinius brandos egzaminus išlaikė visi mūsų abiturientai. Šių egzaminų rezultato vidurkiai beveik atitinka šalies vidurkius.

 Fizikos valstybinio brandos egzaminą rinkosi 10 abiturientų. Vienas abiturientas jo neišlaikė. Egzamino rezultatų vidurkis savivaldybėje 34,5, šalyje - 47,47. Daugiau kaip 85 balus gavo tik vienas mokinys. Todėl šio egzamino rezultatas nenudžiugino.

Apibendrinant galima pasakyti, kad šios abiturientų laidos brandos egzaminai praėjo sklandžiai, rezultatai yra geri ir vainikuoja sutelktą mokytojų, mokinių ir visos švietimo bendruomenės darbą.

Apibendrintų savivaldybės pavaldumo mokyklų 2023 m. valstybinių brandos egzaminų rezultatų palyginimas su šalies rezultatais, naudojant standartizuotus taškus

****

 Savivaldybės pavaldumo mokyklų, 2023 m. procentinių dalių ir vidutinių įvertinimų palyginimas su

šalies bendrojo ugdymo mokyklų rodikliais, pagal egzaminus



Molėtų r. bendrojo ugdymo mokyklų mokinių 2022m. ir 2023 m. matematikos PUPP rezultatų palyginimas

|  |  |  |
| --- | --- | --- |
|  | 2022 m. | 2023 m. |
|  | Molėtų r. | Šalyje | Molėtų r. | Šalyje |
| Nepasiekusiųjų patenkinamojo lygio skaičius ir dalis | 48 (38,7) | 40,2 | 26 (23,2) | 25,9 |
| Pasiekusiųjų bent pagrindinį lygį (7-10 balų) skaičius ir dalis | 19 (15,3) | 15,4 | 32 (28,6) | 34,5 |
| Įvertintų 9-10 balų skaičius ir dalis | 1 (0,8) | 3,8 | 9 (8,0) | 11,9 |

2022 m. matematikos PUPP iš viso dalyvavo 124 bendrojo ugdymo mokyklų mokiniai, 2023 m. – 112.

Kaip visoje šalyje, taip ir Molėtų r. matematikos PUPP rezultatai geresni nei 2022 m. Sumažėjo nepasiekusiųjų patenkinamo lygio mokinių dalis, padidėjo bent pagrindinį lygį pasiekusiųjų ir labai gerais pažymiais išlaikiusiųjų dalis, nors rezultatai dar nesiekia šalies vidurkio.

Molėtų r. bendrojo ugdymo mokyklų mokinių 2022m. ir 2023 m. lietuvių kalbos ir literatūros PUPP rezultatų palyginimas

|  |  |  |
| --- | --- | --- |
|  | 2022 m. | 2023 m. |
|  | Molėtų r. | Šalyje | Molėtų r. | Šalyje |
| Nepasiekusiųjų patenkinamojo lygio skaičius ir dalis | 5 (4,0) | 4,6 | 2 (1,8) | 3,9 |
| Pasiekusiųjų bent pagrindinį lygį (7-10 balų) skaičius ir dalis | 57 (45,6) | 46,0 | 48 (42,9) | 53,9 |
| Įvertintų 9-10 balų skaičius ir dalis | 10 (8,0) | 9,2 | 5 (4,5) | 13,5 |

2022 m. Lietuvių kalbos ir literatūros PUPP iš viso dalyvavo 125 bendrojo ugdymo mokyklų mokiniai, 2023 m. – 112 . Nors mūsų rajono bendrojo ugdymo mokyklų mokinių nepasiekusiųjų patenkinamo lygio dalis sumažėjo, tačiau nerimą kelia bent pagrindinį lygį pasiekusiųjų mokinių dalies ir labai gerai išlaikiusiųjų mokinių dalies sumažėjimas, lyginant su 2022 m., nes bendrai Lietuvoje šie rodikliai 2023 m. pagerėjo.

2023 m. 4 klasės Nacionalinių mokinių pasiekimų patikrinimų rezultatai



4 klasių mokinių NMPP rezultatai nebuvo džiuginantys. Savivaldybės vidurkis matematikos ir skaitymo patikrinimuose daugiau nei 3 proc. mažesnis už šalies vidurkį.

2023 m. 8 klasės Nacionalinių mokinių pasiekimų patikrinimų rezultatai



8 klasės mokinių NMPP rezultatai neblogi. Lietuvių kalbos ir literatūros patikrinimo rezultatas atitinka šalies vidurkį, o matematikos- daugiau kaip 3 proc. aukštesnis už šalies vidurkį.

 2023 metais Kultūros ir švietimo skyrius vykdė švietimo stebėseną, organizavo mokytojų atestaciją, koordinavo pavaldžių švietimo įstaigų veiklą, teikė konsultacinę pagalbą mokyklų vadovams, mokytojams, tėvams, vertino pavaldžių mokyklų mokinių mokymosi pasiekimus, organizavo ir tvarkė Savivaldybės teritorijoje gyvenančių vaikų apskaitą, vedė mokyklos nelankančių vaikų apskaitą, užtikrino Savivaldybės teritorijoje gyvenančių vaikų iki 16 metų mokymąsi pagal privalomojo švietimo programas, koordinavo, organizavo valstybinių brandos egzaminų vykdymą bei ir atliko jų priežiūrą.

 Skyrius dalyvavo Tūkstantmečio mokyklų programos Molėtų rajono savivaldybės švietimo Pažangos plano rengimo ir derinimo procesuose, dirbo darbo grupėje.

 Skyrius koordinavo projekto „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“ įgyvendinimą, dalyvavo regioninės plėtros projektų „Visos dienos mokyklos modelio diegimas Molėtų pradinėje mokykloje“, „Ikimokyklinio ugdymo paslaugų prieinamumo didinimas Molėtų rajono savivaldybėje“, „Bendrojo ugdymo įstaigų prieinamumo didinimas Molėtų rajono savivaldybėje“ rengime.

 Kultūros ir švietimo skyrius organizavo švietimo įstaigų vadovų pasitarimus, kuriuose buvo aptariami švietimo organizavimo, dalyvavimo Tūkstantmečio mokyklų programoje, atnaujintų mokomųjų dalykų programų įdiegimo į ugdymo procesą klausimai, dalyvavimo projektinėje veikloje problemos, ir iššūkiai mokinių pasiekimų, 2023 m. brandos egzaminų rezultatai, mokinių maitinimo, pavėžėjimo, švietimo įstaigų bendradarbiavimo su socialiniais partneriais, vaiko minimalios ir vidutinės priežiūros įstatymo įgyvendinimo, mokyklų finansavimo, remontų ir kiti aktualūs švietimo plėtotės klausimai.

 Kultūros ir švietimo skyrius koordinavo ir analizavo rajono mokyklų įsivertinimo organizavimą ir vykdymą. Skyriaus specialistai konsultavo mokyklas veiklos tobulinimo klausimais. Kartu su mokyklomis toliau dirbo ukrainiečių pabėgėlių vaikų integracijos į rajono švietimo įstaigas klausimu. Švietimo, mokslo ir sporto ministro nustatyta tvarka nuo 2023 m. rugsėjo 1 d. ukrainiečių vaikai privalėjo lankyti mūsų mokyklas. Skyriaus užduotimi tapo tokių vaikų suradimas ir įtraukimas į ugdymo procesą. Ukrainiečių vaikų skaičius rajono savivaldybėse lyginant su 2022 metais sumažėjo nuo 53 iki 21. 2023 m. gruodžio mėn. duomenimis 1 mokinys mokėsi pagal ikimokyklinio, 2 pagal priešmokyklinio, 7 pagal pradinio, 10 pagal pagrindinio ir 1 pagal vidurinio ugdymo programas. Skyriaus darbuotojai kartu su mokyklomis toliau sprendė ugdymo plano derinimo, psichologinės šių mokinių adaptacijos, švietimo pagalbos organizavimo šiems mokiniams klausimus.

 Kultūros ir švietimo skyrius 2023 metais rajono Savivaldybės tarybai pateikė visus reikiamus sprendimų projektus, o Savivaldybės administracijos direktoriui įsakymų projektus aktualiais švietimo plėtotės rajone klausimais.

 Kultūros ir švietimo skyriaus specialistai nuolat tobulina kvalifikaciją, kompetencijas. Aktyvai dalyvavo rajoniniuose, respublikiniuose kursuose ir seminaruose, įvairiuose pasitarimuose švietimo prieinamumo, kokybės klausimais.

 Įgyvendinant savivaldybės švietimo prioritetus, savivaldybės administracijos Kultūros ir švietimo skyrius bendradarbiavo su ugdymo įstaigomis, Molėtų r. švietimo pagalbos tarnyba, savivaldybės administracijos padaliniais, Nevyriausybinėmis organizacijomis ir kitais socialiniais partneriais.

 **Likusios problemos, galimi sprendimų būdai, nauji uždaviniai**

Nors 1-12 klasių mokinių skaičius 2023 m. lyginant su 2022 m. nežymiai išaugo,mokinių skaičius Savivaldybės bendrojo ugdymo mokyklose toliau kelia didelius iššūkius.

 Molėtų r. Giedraičių Antano Jaroševičiaus gimnazijos Joniškio ir Molėtų r. Alantos gimnazijos Suginčių skyriuose mokinių skaičius balansuoja ties mažiausio leistino mokinių skaičiaus klasėse riba. Jeigu reikėtų reorganizuoti arba likviduoti šiuos skyrius, iškiltų Alantos gimnazijos ir Giedraičių Antano Jaroševičiaus gimnazijos teisėto dalyvavimo Tūkstantmečio mokyklų programoje klausimas, kadangi jos netenkintų projekto reikalavimo per visą jo vykdymo laikotarpį turėti ne mažiau kaip 200 mokinių. Nuo 2024 m. rugsėjo 1 d. minimalus mokinių skaičius kaimo gimnazijų III gimnazijinėse klasėse bus 21 mokinys, todėl iškils tokių klasių formavimo mūsų kaimo gimnazijose klausimas. Savivaldybė siekdama išsaugoti tokias klases, privalės ir toliau tęsti bendrų klasių kaimo gimnazijose kūrimą.

 Vis aktualesnė tampa mokytojų senėjimo problema. Sulaukusių 60 ir daugiau metų amžiaus pedagoginių darbuotojų dalis 2016-2023 metų laikotarpiu padidėjo 9,3 procento (nuo 11,7 proc. iki 21,0 proc.). Nors šiuo metu dar nėra aštrios mokytojų trūkumo problemos, tačiau ateityje ji taps labai opi, jeigu patvirtinta jaunų švietimo specialistų pritraukimo į Savivaldybės mokyklas sistema, neduos apčiuopiamų rezultatų. 2023 m. suteikta galimybe persikvalifikuoti savivaldybės lėšomis pasinaudojo tik viena mokytoja.

 Aktuali ir mokinių pavėžėjimo problema. Rajono mokyklos turi 24 transporto priemones. Dalis jų prastos būklės. Labai prastos būklės yra Kijėlių SUC autobusas WW Transporter (2007m.). Šiai ugdymo įstaigai labai svarbu laiku parūpinti naują/kitą bent vieną transporto priemonę.

Prastos būklės Alantos gimnazijos Iveco Daily (2009m.) ir Ford Transit (2006 m.), Giedraičių gimnazijos WW Crafter (2018 m.).

Problema sprendžiama. 2024 m. savivaldybės lėšomis įsigyti nauji elektriniai autobusai 2024 m. bus perduoti Alantos ir Giedraičių gimnazijoms. Atviras išlieka Kijėlių SUC aprūpinimo mokykliniu transportu klausimas.

 2024 m. skyriaus be įprastų funkcijų laukia mokyklų tinklo pertvarkos, pirmą kartą vykdomų tarpinių mokinių pasiekimų patikrinimų, privalomojo įtraukiojo ugdymo, pasirašytos Tūkstantmečio mokyklų programos priemonių įgyvendinimo, dalyvavimo kituose projektuose, pilno atnaujintų programų įdiegimo mokyklose ir kiti iššūkiai.